Návrh ROZHODNUTIE RADY, ktorým sa ustanovuje pozícia, ktorá sa má v mene Únie prijať v rámci Medzinárodnej rady pre cukor v súvislosti s predĺžením platnosti Medzinárodnej dohody o cukre z roku 1992 /* COM/2012/0780 final - 2012/0363 (NLE) */





DÔVODOVÁ SPRÁVA Spoločenstvo uzatvorilo rozhodnutím Rady 92/580/EHS[1] Medzinárodnú dohodu o cukre z roku 1992 (ďalej len „dohoda“), pričom táto dohoda nadobudla platnosť 1. januára 1993 na obdobie troch rokov do 31. decembra 1995. Odvtedy sa jej platnosť pravidelne predlžovala na ďalšie dvojročné obdobia. Platnosť dohody sa naposledy predĺžila rozhodnutím Medzinárodnej rady pre cukor v júni 2011, a to do 31. decembra 2013. Ďalšie predĺženie platnosti dohody o maximálne dvojročné obdobie je v záujme Únie. Dôsledkom predĺženia platnosti dohody je aj predĺženie platenia príspevkov EÚ do administratívneho rozpočtu dohody. Dané príspevky sa v rozpočte EÚ vykazujú pod položkou 05 06 01 (Medzinárodné dohody v oblasti poľnohospodárstva). Cieľom tohto návrhu je dosiahnuť, aby Rada poverila Komisiu hlasovať v mene Únie v rámci Medzinárodnej rady pre cukor za ďalšie predĺženie platnosti dohody, a to do 31. decembra 2015. 2012/0363 (NLE) Návrh ROZHODNUTIE RADY, ktorým sa ustanovuje pozícia, ktorá sa má v mene Únie prijať v rámci Medzinárodnej rady pre cukor v súvislosti s predĺžením platnosti Medzinárodnej dohody o cukre z roku 1992 RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9, so zreteľom na návrh Komisie, keďže: (1) Spoločenstvo uzatvorilo rozhodnutím Rady 92/580/EHS[2], Medzinárodnú dohodu o cukre z roku 1992, pričom táto dohoda nadobudla platnosť 1. januára 1993 na obdobie troch rokov do 31. decembra 1995. Odvtedy sa jej platnosť pravidelne predlžovala na ďalšie dvojročné obdobia. Platnosť tejto dohody bola naposledy predĺžená rozhodnutím Medzinárodnej rady pre cukor v máji 2011, a to do 31. decembra 2013. Ďalšie predĺženie je v záujme Únie. Komisia, ktorá zastupuje Úniu v Medzinárodnej rade pre cukor, by sa preto mala poveriť hlasovať za takéto predĺženie, ROZHODLA TAKTO: Článok 1 Pozícia, ktorú má Únia zaujať v rámci Medzinárodnej rady pre cukor, je hlasovať za predĺženie platnosti Medzinárodnej dohody o cukre z roku 1992 na ďalšie maximálne dvojročné obdobie. Komisia sa týmto poveruje vyjadriť túto pozíciu v rámci Medzinárodnej rady pre cukor. Článok 2 Toto rozhodnutie nadobúda účinnosť dňom jeho prijatia. V Bruseli Za Radu predseda LEGISLATÍVNY FINANČNÝ VÝKAZ Oblasť politiky: Poľnohospodárstvo a rozvoj vidieka Činnosť: Medzinárodné aspekty oblasti politiky poľnohospodárstva a rozvoja vidieka NÁZOV AKCIE: PREDĹŽENIE PLATNOSTI MEDZINÁRODNEJ DOHODY O CUKRE Z ROKU 1992 1. ROZPOČTOVÁ POLOŽKA + KAPITOLA: Kapitola 4 – EÚ ako globálny partner 05 06 01: Medzinárodné dohody v oblasti poľnohospodárstva 2. CELKOVÉ ÚDAJE 2.1. Celkový príspevok na akciu (prevádzkové rozpočtové prostriedky): 0,882 mil. EUR 2.2. Obdobie uplatňovania: 1. január 2014 až 31. december 2015 2.3. Viacročný celkový odhad výdavkov (v mil. EUR) na základe schválenia rozpočtu na roky 2014 a 2015 rozpočtovým orgánom || 2014 || 2015 || Spolu Viazané rozpočtové prostriedky || 0,430 || 0,452 || 0,882 Platby || 0,430 || 0,452 || 0,882 2.4. Zlučiteľnosť s finančným plánovaním a finančným výhľadom X Návrh je zlučiteľný s platným finančným plánovaním. 2.5. Finančný vplyv na príjmy X Návrh nemá finančný vplyv na príjmy (týka sa aj technických aspektov vykonávania opatrenia). 3. ROZPOČTOVÉ CHARAKTERISTIKY Druh výdavkov || Nové || Účasť EZVO || Príspevky kandidátskych krajín || Kapitola vo finančnom výhľade povinné || diferencované || nie || nie || nie || 4 EÚ ako globálny partner 4. PRÁVNY ZÁKLAD Článok 207 v spojení s článkom 218 ods. 9 Zmluvy o fungovaní EÚ (ZFEÚ). 5. OPIS A DÔVODY 5.1. Potreba intervencie Únie Vzhľadom na hospodársky význam EÚ, a to obzvlášť v poľnohospodárskom odvetví, musí byť EÚ zastúpená v medzinárodných dohodách v oblasti poľnohospodárstva, ktoré predstavujú dôležitý prostriedok na sledovanie globálneho vývoja a ochranu záujmov Únie v prípade príslušných výrobkov. Vďaka plateniu členských príspevkov EÚ sa môžu uskutočňovať ciele medzinárodnej dohody o cukre. Medzinárodná organizácia pre cukor (ďalej len „MOC“), ktorá je zodpovedná za spravovanie dohody, podporuje ciele dohody, ako napr. medzinárodnú spoluprácu, výmenu štatistických informácií, prognózy vývoja trhu atď. Účasť na tejto dohode je preto v záujme v záujme EÚ. Členské príspevky sa stanovujú každý rok a musia sa platiť počas trvania členstva EÚ v dohode. Je zrejmé, že keby mala EÚ sama uskutočňovať tie isté akcie, aké uskutočňuje MOC, celkové náklady na ne by boli oveľa vyššie, ako sú náklady na členské príspevky. 5.2. Plánované akcie a mechanizmy rozpočtovej intervencie EÚ každoročne platí členské príspevky v prospech Medzinárodnej organizácie pre cukor. Ročné príspevky sa platia dovtedy, kým EÚ zostáva signatárom dohody. Európska komisia sa v plnej miere zúčastňuje na činnostiach MOC a má všetky výhody vyplývajúce z členstva v nej. 6. FINANČNÝ VPLYV 6.1. Celkový finančný vplyv na prevádzkové rozpočtové prostriedky Viazané rozpočtové prostriedky (stanovené na 3 desatinné miesta): 0,882 milióna EUR na dvojročné obdobie, t. j. 0,430 mil. EUR na rok 2014 a 0,452 mil. EUR na rok 2015. 6.2. Výpočet Príspevok členských krajín sa stanovuje úmerne k počtu hlasov pridelených danému členovi a úmerne k jeho významu na medzinárodnom trhu. Počet hlasov pridelených EÚ je podľa odhadov 550 z celkového počtu 2000 hlasov na roky 2014 a 2015, t.j. počas obdobia predĺženej platnosti dohody. Odhadovaný príspevok na hlas v rámci roku 2014 je 782 EUR, z čoho pre EÚ vyplýva príspevok vo výške 0,430 milióna EUR. Tieto náklady sa v roku 2015 odhadujú na 0,452 milióna EUR pri zohľadnení úpravy ceny za hlas (821 EUR). V týchto sumách je už zahrnutá bezpečnostná rezerva vo výške 10 % (výmenné kurzy, nečakané zmeny v organizácii atď.). Pri výpočte sa použil odhad výmenného kurzu 1,25 EUR = 1 GBP. 7. VPLYV NA VÝDAVKY NA ZAMESTNANCOV A NA ADMINISTRATÍVNE VÝDAVKY 7.1. Vplyv na ľudské zdroje Druhy pracovných miest || Zamestnanci, ktorí sa majú poveriť riadením akcie s využitím existujúcich zdrojov || Spolu || Opis úloh vyplývajúcich z akcie Počet trvalých pracovných miest || Počet dočasných pracovných miest || trvalí zamestnanci alebo dočasní zamestnanci || A B C || 0,2 0,1 – || – – – || 0,2 0,1 – || príprava na účasť na zasadnutiach MOC a z nich vyplývajúci postup iné ľudské zdroje || – || – || – || spolu || 0,3 || – || 0,3 || 7.2. Celkový finančný vplyv ľudských zdrojov Druh ľudských zdrojov || Suma (EUR) || Metóda výpočtu úradníci dočasní zamestnanci || 36 600 || 0,3 x 122 000 iné ľudské zdroje || || spolu || 36 600 || 8. NÁSLEDNÝ POSTUP A HODNOTENIE 8.1. Následné opatrenia Členská základňa MOC dôkladne sleduje činnosti svojej organizácie a Komisia sa v plnom rozsahu zúčastňuje na pravidelných zasadnutiach MOC. Pravidelne sa uverejňuje správa o činnostiach MOC. 9. OPATRENIA PROTI PODVODOM Platby sa zasielajú priamo na bankový účet MOC po prijatí písomnej žiadosti a overení, či je žiadosť v súlade s príspevkom, ktorý schválila rada Medzinárodnej dohody o cukre. [1] Ú. v. ES L 379, 23.12.1992, s. 15. [2] Ú. v. ES L 379, 23.12.1992, s. 15.